CELEX: 62014CN0514
Language: da
Date: 2014-09-05 00:00:00
Title: Sag C-514/14 P: Appel iværksat den 14. november 2014 af Éditions Odile Jacob SAS til prøvelse af dom afsagt af Retten (Anden Afdeling) den 5. september 2014 i sag T-471/11, Odile Jacob mod Kommissionen

26.1.2015   
            
            
               DA
            
            
               Den Europæiske Unions Tidende
            
            
               C 26/14
            
         Appel iværksat den 14. november 2014 af Éditions Odile Jacob SAS til prøvelse af dom afsagt af Retten (Anden Afdeling) den 5. september 2014 i sag T-471/11, Odile Jacob mod Kommissionen
   (Sag C-514/14 P)
   (2015/C 026/19)
   Processprog: fransk
   
      Parter
   
   
      Appellant: Éditions Odile Jacobs SAS (ved avocats J.-F. Bellis, O. Fréget og L. Eskenazi)
   
      De andre parter i appelsagen: Europa-Kommissionen, Lagardère SCA, og Wendel
   
      Appellanterne har nedlagt følgende påstande
   
   
               —
            
            
               Appellen antages til realitetsbehandling, og appellanten gives medhold i sagen.
            
         
               —
            
            
               Dom afsagt af Retten den 5. september 2014 i sag T-471/11, Éditions Odile Jacob SAS mod Europa-Kommissionen ophæves, og Domstolen træffer afgørelse vedrørende realiteten.
            
         
               —
            
            
               Appellanten gives medhold i de for førsteinstansen nedlagte påstande og afgørelsen SG Greffe (2011) D/C(2011)3503 af 13. maj 2011 vedtaget i sag COMP/M.2978 — Lagardère/Natexis/VUP) efter Rettens dom af 13. september 2010, Éditions Odile Jacob mod Kommissionen i sag T-452/04, og hvorved Kommissionen på ny har godkendt, at Wendel overtager aktiver, som er overdraget i henhold til tilsagn knyttet til Kommissionens beslutning af 7. januar 2004, der tillader fusionen Lagardère/Natexis/VUP, annulleres.
            
         
               —
            
            
               Europa-Kommissionen og intervenienterne tilpligtes at betale omkostningerne ved begge retsinstanser, herunder omkostningerne i forbindelse med sagen om foreløbige forholdsregler og berigtigelsesproceduren.
            
         
      Anbringender og væsentligste argumenter
   
   Til støtte for sin appel har appellanten gjort tre anbringender gældende.
   For det første gør appellanten gældende, at Retten har begået en retlig fejl ved ikke at fastslå, at Kommissionen tilsidesatte artikel 266 TEUF og artikel 47 i chartret om grundlæggende rettigheder. Den fejl, som påvirkede lovligheden af den første godkendelsesbeslutning, har også gjort den anfægtede afgørelse ulovlig, da sidstnævnte afgørelse ikke har afhjulpet virkningerne af den manglende uafhængighed af den befuldmægtigede under hele dennes hverv. Kommissionens vedtagelse af den anfægtede afgørelse udgør dermed efter appellantens opfattelse en tilsidesættelse af reglerne om en retfærdig rettergang og hindrer den effektive domstolsprøvelse af Kommissionens retsakter.
   For det andet er appellanten af den opfattelse, at Retten har begået en retlig fejl ved at antage, at den betingede godkendelsesbeslutning kunne udgøre en lovlig hjemmel for en ny godkendelsesbeslutning.
   Endelig har appellanten anført, at Retten har tilsidesat de retlige kriterier ved vurderingen af erhververen af de afståede aktivers uafhængighed i forhold til overdrageren og begået retlige fejl og foretaget en urigtig gengivelse af de faktiske omstændigheder, som er knyttet til denne vurdering.